

**LIETUVOS RESPUBLIKOS SEIMAS**

**NUTARIMAS**

**DĖL LIETUVOS RESPUBLIKOS SEIMO, SEIMO KANCELIARIJOS IR SEIMUI ATSKAITINGŲ INSTITUCIJŲ, RESPUBLIKOS PREZIDENTO KANCELIARIJOS IR RESPUBLIKOS PREZIDENTUI ATSKAITINGŲ INSTITUCIJŲ, NACIONALINĖS TEISMŲ ADMINISTRACIJOS, TEISMŲ, PROKURATŪROS, SAVIVALDYBIŲ INSTITUCIJŲ IR ĮSTAIGŲ SĄRAŠO PAGAL GRUPES PATVIRTINIMO**

2018 m. gruodžio 20 d. Nr. XIII-1896

Vilnius

Lietuvos Respublikos Seimas, vadovaudamasis Lietuvos Respublikos valstybės tarnybos įstatymo Nr. VIII-1316 pakeitimo įstatymo Nr. XIII-1370 1 straipsnyje išdėstyto Lietuvos Respublikos valstybės tarnybos įstatymo 7 straipsnio 3 dalimi, nutaria:

**1 straipsnis.**

Patvirtinti Lietuvos Respublikos Seimo, Seimo kanceliarijos ir Seimui atskaitingų institucijų, Respublikos Prezidento kanceliarijos ir Respublikos Prezidentui atskaitingų institucijų, Nacionalinės teismų administracijos, teismų, prokuratūros, savivaldybių institucijų ir įstaigų sąrašą pagal grupes (pridedamas).

**2 straipsnis.**

Pripažinti netekusiu galios Lietuvos Respublikos Seimo 2008 m. balandžio 24 d. nutarimą Nr. X-1511 „Dėl Lietuvos Respublikos Seimo, Seimo kanceliarijos ir Seimui atskaitingų institucijų, Respublikos Prezidento institucijos ir Respublikos Prezidentui atskaitingų institucijų, Nacionalinės teismų administracijos, teismų, prokuratūros, savivaldybių institucijų ir įstaigų sąrašo pagal grupes, į kurias atsižvelgiant nustatomos valstybės tarnautojų suvienodintų pareigybių kategorijos, patvirtinimo“ su visais pakeitimais ir papildymais.

**3 straipsnis.**

Šis nutarimas įsigalioja 2019 m. sausio 1 d.

Seimo Pirmininkas Viktoras Pranckietis

PATVIRTINTA

Lietuvos Respublikos Seimo

2018 m. gruodžio 20 d.

nutarimu Nr. XIII-1896

**LIETUVOS RESPUBLIKOS SEIMO, SEIMO KANCELIARIJOS IR SEIMUI ATSKAITINGŲ INSTITUCIJŲ, RESPUBLIKOS PREZIDENTO KANCELIARIJOS IR RESPUBLIKOS PREZIDENTUI ATSKAITINGŲ INSTITUCIJŲ, NACIONALINĖS TEISMŲ ADMINISTRACIJOS, TEISMŲ, PROKURATŪROS, SAVIVALDYBIŲ INSTITUCIJŲ IR ĮSTAIGŲ SĄRAŠAS PAGAL GRUPES**

| Grupė | Valstybės ar savivaldybių institucijos ar įstaigos pavadinimas |
| --- | --- |
| I | Lietuvos Respublikos Seimas, Seimo kanceliarija  Respublikos Prezidento kanceliarija  Lietuvos Respublikos Konstitucinis Teismas  Lietuvos Aukščiausiasis Teismas  Lietuvos vyriausiasis administracinis teismas  Lietuvos apeliacinis teismas  Nacionalinė teismų administracija  Lietuvos Respublikos generalinė prokuratūra  Lietuvos Respublikos valstybės kontrolė  Lietuvos Respublikos Seimo kontrolierių įstaiga  Lietuvos Respublikos valstybės saugumo  departamentas  Lietuvos Respublikos specialiųjų tyrimų tarnyba |
| II | Lietuvos Respublikos vyriausioji rinkimų komisija  Lietuvos Respublikos konkurencijos taryba  Valstybinė kainų ir energetikos kontrolės komisija  Lygių galimybių kontrolieriaus tarnyba  Vaiko teisių apsaugos kontrolieriaus įstaiga  Valstybinė lietuvių kalbos komisija  Akademinės etikos ir procedūrų kontrolieriaus tarnyba  Apygardų teismai  Apygardų administraciniai teismai  Apygardų prokuratūros  Lietuvos mokslo taryba  Lietuvos gyventojų genocido ir rezistencijos tyrimo  centras  Žurnalistų etikos inspektoriaus tarnyba  Vyriausioji tarnybinės etikos komisija  Savivaldybių tarybos (savivaldybėse, kuriose daugiau  kaip 100 000 gyventojų)  Savivaldybių kontrolierių tarnybos (savivaldybėse,  kuriose daugiau kaip 100 000 gyventojų)  Savivaldybių administracijos (savivaldybėse, kuriose  daugiau kaip 100 000 gyventojų)  Biudžetinės įstaigos – seniūnijos (savivaldybėse,  kuriose daugiau kaip 100 000 gyventojų) |
| III | Apylinkių teismai  Apylinkių prokuratūros  Valstybinė kultūros paveldo komisija  Nacionalinė sveikatos taryba  Etninės kultūros globos taryba  Savivaldybių tarybos (savivaldybėse,  kuriose mažiau kaip 100 000 gyventojų)  Savivaldybių kontrolierių tarnybos (savivaldybėse,  kuriose mažiau kaip 100 000 gyventojų)  Savivaldybių administracijos (savivaldybėse,  kuriose mažiau kaip 100 000 gyventojų)  Biudžetinės įstaigos – seniūnijos (savivaldybėse,  kuriose mažiau kaip 100 000 gyventojų) |